### NN 13/2018 (9.2.2018.), Pravilnik o izmjenama i dopunama Pravilnika o provedbi školske sheme

Ministarstvo poljoprivrede

300

Na temelju članka 8. stavka 2. Zakona o poljoprivredi (»Narodne novine«, broj 30/15.) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROVEDBI ŠKOLSKE SHEME

Članak 1.

U Pravilniku o provedbi Školske sheme (»Narodne novine«, broj 50/17., 98/17.) u članku 7. stavku 9. riječ: »mjesečnoj« zamjenjuje se riječju: »tromjesečnoj«.

Članak 2.

U članku 10. stavak 10. mijenja se i glasi:

»(10) Iznimno u slučaju odustajanja od provedbe Školske sheme škole koja je odobrena u skladu sa stavkom 9. ovoga članka, Agencija za plaćanja će donijeti odluku o poništenju odluke iz stavka 9. ovoga članka i isključiti školu iz daljnjeg sudjelovanja u Školskoj shemi.«.

Iza stavka 11. dodaju se stavci 12. i 13. koji glase:

»(12) Iznos financijskih sredstava preostalih za raspodjelu voća i povrća i/ili mlijeka i mliječnih proizvoda od škola koje su odustale od Školske sheme, Agencija za plaćanja će preraspodijeliti svim školama koje sudjeluju u provedbi Školske sheme.

(13) Preraspodjela neiskorištenih financijskih sredstava svim školama koje sudjeluju u provedbi Školske sheme izvršit će se na temelju broja učenika u osnovnim i srednjim školama, koji je bio evidentiran u e-Matici ministarstva nadležnog za znanost i obrazovanje na datum 28. rujna 2017. godine.«.

Članak 3.

U članku 11. stavak 1. mijenja se i glasi:

»(1) Isporuka voća i povrća i/ili mlijeka i mliječnih proizvoda u okviru Školske sheme odvijat će se najmanje jednom tjedno u dane održavanja nastave u skladu sa školskim kalendarom tijekom razdoblja provedbe Školske sheme.«.

Članak 4.

U članku 18. stavku 1. podstavku 1. točki a) riječ: »ovjerene« briše se.

U točki b) riječ: »ovjerenog« briše se.

Iza stavka 3. dodaje se stavak 4. koji glasi:

»(4) U slučaju škola koje su odustale od provedbe Školske sheme potpora će se isplatiti u skladu s člankom 5. Provedbene Uredbe Komisije (EU) 2017/39 i stavkom 1. podstavkom 1. točkama a) i b) ovoga članka, a razmjerno broju tjedana provedbe Školske sheme.«.

Članak 5.

U članku 20. stavku 2. broj: »60« zamjenjuje se brojem: »30«.

Članak 6.

Prilog VI mijenja se i glasi:

PRILOG VI

ZAHTJEV ZA POTPORU ZA RASPODJELU VOĆA I POVRĆA I/ILI MLIJEKA I MLIJEČNIH PROIZVODA (nepotrebno precrtati)

Zahtjev se šalje poštom na adresu:

AGENCIJA ZA PLAĆANJA U POLJOPRIVREDI,

RIBARSTVU I RURALNOM RAZVOJU

Ulica grada Vukovara 269 d

10 000 ZAGREB

PODACI O PODNOSITELJU ZAHTJEVA

|  |  |
| --- | --- |
| naziv škole |  |
| osoba ovlaštena za zastupanje podnositelja zahtjeva |  |
| šifra ustanove |  |
| OIB škole |  |
| adresa  (ulica, kućni broj, poštanski broj, mjesto) |  |
| telefonski broj |  |
| e-adresa |  |
| obračunsko razdoblje |  |
| iznos tražene potpore bez PDV-a |  |
| iznos tražene potpore s PDV-om |  |
| broj djece |  |

|  |  |
| --- | --- |
| naziv banke |  |
| broj računa podnositelja zahtjeva (IBAN) |  |
| poziv na broj odobrenja  (šifra prihoda + RKP broj) |  |

BANKOVNI RAČUN (žiro-račun za isplatu potpore)

PODACI O DOBAVLJAČU

|  |  |
| --- | --- |
| naziv i adresa dobavljača |  |
| OIB dobavljača |  |

PODACI O ISPORUČENIM PROIZVODIMA

|  |  |
| --- | --- |
| PROIZVOD | KOLIČINA (kg) |
| mandarina |  |
| jabuka |  |
| kruška |  |
| šljiva |  |
| breskva |  |
| nektarina |  |
| trešnja |  |
| jagoda |  |
| rajčica |  |
| mrkva |  |

|  |  |
| --- | --- |
| PROIZVOD | KOLIČINA (l ili kg) |
| konzumno mlijeko osim sirovog mlijeka |  |
| mlaćenica |  |
| kiselo mlijeko |  |
| kiselo vrhnje |  |
| drugo fermentirano ili zakiseljeno mlijeko i vrhnje |  |
| jogurt |  |
| kefir |  |

Tablica 1

Troškovi za izračun potpore za raspodjelu voća i povrća i/ili mlijeka i mliječnih proizvoda
 (nepotrebno precrtati)

Trošak raspodjele voća i povrća i/ili mlijeka i mliječnih proizvoda
 (nepotrebno precrtati) za razdoblje\*\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Datum isporuke | Broj  otpremnice | Broj računa | Broj učenika | Vrsta isporučenog proizvoda | Isporučena količina  (u kg/l) | Količina po učeniku  (g i/ili l) | Broj obroka | Neto jedinična cijena po obroku  (kn) | Iznos tražene potpore za raspodjelu voća i povrća i/ili mlijeka i mliječnih proizvoda po otpremnici | | Dokaz o plaćanju – broj izvoda i datum plaćanja | Naziv  dobavljača |
| bez PDV-a  (u HRK) | s PDV-om  (u HRK) |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  | UKUPNO |  |  |  |  |

\*u prilogu dostaviti detaljan tablični prikaz evidencije isporuka po svakoj školi u MS Excelu na e-adresu: skolskovoce@apprrr.hr

Prilozi

– izvornik ili preslika otpremnice za kupljeno voće i povrće i/ili mlijeko i mliječne proizvode potpisane od škole i dobavljača u kojoj je izražena vrsta i količina kupljenog voća i povrća i/ili mlijeka i mliječnih proizvoda, naziv i adresa dobavljača, broj djece u školi i datum isporuke

– izvornik ili preslika računa za isporučeno voće i povrće i/ili mlijeko i mliječne proizvode potpisanog od dobavljača i škole u kojemu je izražena vrsta i količina isporučenog voća i povrća i/ili mlijeka i mliječnih proizvoda, broj djece u školi ili broj obroka po datumu/ima zaprimanja i cijena kupljenog voća ili povrća i mlijeka i/ili mliječnih proizvoda

– dokazi o plaćenim računima (izvadak iz banke)

Pod punom materijalnom i kaznenom odgovornošću ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime/naziv, OIB podnositelja zahtjeva)

izjavljujem da:

a) nisam primio/la niti ću primiti financijska sredstva iz proračuna Europske unije ili proračuna nacionalnih, regionalnih ili lokalnih tijela javne vlasti Republike Hrvatske za provedbu Školske sheme

b) ću u slučaju da sam primio/la financijska sredstva iz proračuna regionalnih ili lokalnih tijela javne vlasti Republike Hrvatske za provedbu Školske sheme izvršiti povrat financijskih sredstava u proračun regionalnih ili lokalnih tijela javne vlasti Republike Hrvatske odmah po isplati potpore za raspodjelu voća i povrća i/ili mlijeka i mliječnih proizvoda od Agencije za plaćanja.«.

Članak 7.

U Prilogu VII iza Tablice dodaje se tekst koji glasi:

»Prilozi

– dokazi o plaćenim računima tijekom provedbe praćenja/ocjenjivanja/promocije ili pratećih mjera (izvadak iz banke)

– izvješće o praćenju/ocjenjivanju po završetku provedbe

– druga pripadajuća dokumentacija.

Pod punom materijalnom i kaznenom odgovornošću ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime/naziv, OIB podnositelja zahtjeva)

izjavljujem da:

a) nisam primio/la niti ću primiti financijska sredstva iz proračuna Europske unije ili proračuna nacionalnih, regionalnih ili lokalnih tijela javne vlasti Republike Hrvatske za provedbu Školske sheme

b) ću u slučaju da sam primio/la financijska sredstva iz proračuna regionalnih ili lokalnih tijela javne vlasti Republike Hrvatske za provedbu Školske sheme izvršiti povrat financijskih sredstava u proračun regionalnih ili lokalnih tijela javne vlasti Republike Hrvatske odmah po isplati potpore za praćenje/ocjenjivanje/promociju ili prateće mjere od Agencije za plaćanja.«.

Članak 8.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/23
 Urbroj: 525-07/0004-17-13
 Zagreb, 29. siječnja 2018.

Ministar poljoprivrede
 Tomislav Tolušić, dipl. iur., v. r.